system
Răspunde în limba română, în stilul Wikipedia, cat mai corect gramatical.
user
Ce ai despre Antiinflamator nesteroidian?
assistant
Antiinflamatoarele nesteroidiene (prescurtate AINS) reprezintă o clasă de medicamente care au efecte analgezice și antipiretice, și, în doze mai mari, efecte antiinflamatoare. Înlătură sau diminuează unele simptome și semne ale inflamației în reumatism și în alte boli inflamatorii.

Fiziopatologia durerii 
Inflamația este un proces lung complex, reprezentat de fenomene de reacție ale organismului față de agresiunile fizice, chimice, infecțioase, sau față de reacțiile interne (alergie, autoimunitate).Ea poate fi împărțită în trei faze:
inflamatia acuta: răspunsul inițial la agresiune inițială. Este mediată de autacoide: histamină serotonină, bradikinină, prostaglandine. leucotriene
raspunsul imun este declanșat de antigeni, și poate fi folositor organismului
inflamația cronică: se eliberează mediatori care nu intervin în răspunsul acut.Una dintre cele mai importante boli de acest gen este poliartrita reumatoidă în care inflamația cronică are drept rezultat durerea și distrugerea osului și cartilajului articular.
Lezarea tesuturilor duce la eliberarea enzimelor lizozomale, acidul arahidonic este eliberat și astfel sunt sintetizate eicosanoidele. Acidul arahidonic este transformat pe 2 căi
Calea ciclooxigenazei  produce prostaglandine (PG), care sunt responsabile de efecte asupra vaselor sanguine, terminațiilor nervoase. Ciclooxigenaza are 2 izoforme: COX1 (acțiune homeostatică) și COX2 (enzimă ce apare în timpul inflamației și se pare că facilitează raspunsul inflamator).
Calea lipooxigenazei care ducela leucotriene (LT), cu un puternic efect chemotactic asupra neutrofilelor, eozinofilelor, producînd de asemenea bronhoconstricție.
La locul leziunii tisulare por fi eliberate următoarele substanțe:
amine: histamina, serotonina
polipeptide: kinine-bradikinina, kalidina
radicali liberi ai oxigenului: anionul superoxid este format de reducerea oxigenului molecular, ceea ce duce în final la formarea peroxidului de hidrogen sau radical hidroxil; acești compuși ai oxigenului interacționează cu acidul arahidonic dînd naștere la substanțe care perpetuează procesul inflamator.

Clasificare 
Se face în funcție de criteriile terapeutice și chimice
Antiinflamatoare nesteroidiene (AINS): sunt substanțe care fac parte din grupa analgezice-antipiretice-antiinflamtoare, la care predomină efectul antiinflamator. 
Se împart în următoarele categorii
Antiinflamatoare nesteroidiene clasice (generația I)
Acizi carboxilici:
Derivați de acid salicilic: acid acetilsalicilic, diflunisal, benorilat.
Derivați de acid acetic: 
derivati de acid fenilacetic: diclofenac, alclofenac, aceclofenac
derivați de acizi carbociclici și heterociclici acetici: indometacin, sulindac, lonazolac, ketorolac
Derivați de acid propionic: ibuprofen, flurbiprofen, naproxen, ketoprofen, dexketoprofen.
Derivați de acid fenamic: acid flufenamic, acid mefenamic, acid niflumic.
Acizi enolici
Pirazolone: aminofenazonă, fenazonă, fenilbutazonă, metamizol, propifenazonă
Oxicami: piroxicam, tenoxicam, lornoxicam, meloxicam
Antiinflamatoare nesteroidiene inhibitoare selective sau specifice de COX-2 (generația a II-a)
Blocante selective:meloxicam, nimesulidă
Blocante specifice (coxibi): celecoxib, parecoxib, etoricoxib; retrași de pe piață: rofecoxib,  valdecoxib, lumiracoxib.

O noua clasificare a antiinflamatoarelor este facută în 1999 De T. Warner, clasificare făcuta în spiritul conceptului COX-1/COX-2

Farmacocinetică
Datorită diversității chimice , AINS au o gamă largă de caracteristici farmacocinetice. Posedă în principal următoarele proprietăți comune:
majoritatea sunt acizi organici slabi
sunt bine absorbite de organism, iar alimentele influențează puțin biodisponibilitatea
majoritatea sunt metabolizate în proporție ridicată
se elimină în principal pe cale renală, însă majoritatea intră și în circuitul enterohepatic
majoritatea sunt iritante gastrice, procentul de iritare gastrica fiind proporțional cu cantitatea consumată

Structuri chimice 
Antiinflamatoare derivați de acid acetic

Antiinflamatoare derivați de acid propionic

Antiinflamatoare derivați de acizi arilantranilic (fenamat)

Antiinflamatoare de tip oxicamic

Antiinflamatoare de tip butilpirazolidinic

Antiinflamatoare de tip coxib

Note